### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 2. februar 2022 har vedtaget Magistratens foranstående indstilling af 17. januar 2022.

### Resumé

I [adresse] stiger befolkningstallet og mange nye byudviklingsprojekter er igangsat. Det afspejler sig i antallet af børn i anvisningsdistrikterne Beder-Malling og [adresse], hvor børnetallene ventes at stige med hhv. 231 børn og 225 børn de næste fem år.

For fortsat sikring af pasningsgarantien og sikre lokal pasning foreslås det, at dagtilbudskapaciteten udvides med seks grupper i [adresse] i Malling samt seks grupper ved Øjvind Jessen i [adresse]. Det foreslås desuden, at der afsættes midler til, at Børn og Unge kan arbejde med reduktion af de nye dagtilbudsbygningers CO2-aftryk.

Anlægsudgifterne til udvidelsen af dagtilbudskapaciteten inklusive klimainvesteringer forventes at udgøre 44,9 mio. kr. Dagtilbudsafdelingerne forventes at stå klar i 2024.

### Indstilling

Det indstilles:

At 1) der gives anlægsbevilling på 22,4 mio. kr. til planlægning, projektering og etablering af seks nye dagtilbuds-grupper i [adresse] i [adresse] finansieret af 21,4 mio. kr. fra reserven til sikring af pasningsgarantien og 1,1 mio. kr. fra 5% klimapuljen i [adresse] 2024-2033.

At 2) der gives anlægsbevilling på 22,4 mio. kr. til planlægning, projektering og etablering af seks nye dagtilbuds-grupper ved Øjvind Jessen i [adresse] anvisningsdistrikt finansieret af 21,4 mio. kr. fra reserven til sikring af pasningsgarantien og 1,1 mio. kr. fra 5% klimapuljen i [adresse] 2024-2033.

At 3) det samlede rådighedsbeløb på 44,9, mio. kr. frigives fordelt med 2,3 mio.kr. i 2022, 35,9 mio. kr. i 2023 og 6,7 mio. kr. i 2024.

At 4) 2% af den samlede anlægssum til udvidelse af pasningskapaciteten anvendes til intern projektledelse.

### Sagens forløb

13-01-2022 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 17-01-2022 Magistraten
Fremsendes til [adresse] med bemærkning, at Magistraten i mødet den 17. januar 2022 anbefaler, at byrådet tiltræder Magistratsafdelingen for Børn og Unges indstilling af 6. januar 2022.
 02-02-2022 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 2. februar 2022 har vedtaget Magistratens foranstående indstilling af 17. januar 2022.